Ego Guido abbas Castellionis super Sequanam. Notum facio universis presentibus et futuris quod in mea presentia constitutus Willermus Armiger de Neeles, laudante domino Andre a milice de Neeles de cuius feodo res movebat, dedit in perpetuam elemosinam Deo et ecclesie Quinciaci pro remedio anime sue et antecessorum et successorum suorum seicium suum quod est in finagio de Colomiers quod dicitur Seicium Au Roboanz. Promisit quoque se portaturum garentiam erga omnes siquis forte super dicta donatione aliquam questionem moveret. In cuius rei testimonium presentes litteras sigilli nostri munimine roboravimus. Actum anno gratie Mo ducentesimo tricesimo septimo.